google/wiki40b huggingface dataset:
Σαμπρίνα (όνομα)

Το Σαμπρίνα είναι ένα θηλυκό όνομα που χρησιμοποιείτε κυρίως στην Δυτική Ευρώπη , και σε μικρότερο βαθμό, στον αραβικό κόσμο.

Στην Ευρώπη

Σύμφωνα με ένα θρύλο που αφηγήθηκε από τον Τζέφρεϊ του Μονμάουθ τον 12ο αιώνα, η Σαμπρίνα ήταν κόρη του βασιλιά της Αγγλίας με το όνομα Λόκρινος από μια Γερμανίδα πριγκίπισσα. Όμως ο Λόκρινος ήταν παντρεμένος με μια γυναικά ονόματι Γκουέντολιν που οργισμένη συγκέντρωσε στρατό εναντίον του άντρα της και νίκησε στη μάχη. Η Γκουέντολιν στη συνέχεια διέταξε να πνίγει η Σαμπρίνα και η μητέρα της σε ένα  ποτάμι. Το ποτάμι αυτό αργότερα ονομάστηκε Σαμπρίνα προς τιμή της κόρης του βασιλιά. Σύμφωνα με το μύθο, η Σαμπρίνα ζει στο ποτάμι ως νύμφη που κάνει βόλτες σε ένα άρμα με δελφίνια και σολομούς να κολυμπούν μαζί της.

Στην Αραβία

Στην Αραβία το όνομα Σαμπρίνα έχει ληφθεί από την αραβική λέξη sabr, που σημαίνει "υπομονή".
Κώστας Τουρνάς

Βιογραφία

Γεννήθηκε στην Τρίπολη το 1949 και έζησε εκεί μέχρι 10 χρονών. Το 1959 ήλθε στην Αθήνα και άρχισε μαθήματα κιθάρας από το 1961 μέχρι το 1965. Στα 13 του δημιούργησε το πρώτο του γκρουπ που έπαιζε λατινοαμερικάνικα τραγούδια. Άλλαξε πολλά σχολεία και, όπως λέει ο ίδιος, η μουσική ήταν το κύριο ενδιαφέρον του από την δευτέρα γυμνασίου και μετά. Για να μην χάσει όμως χρονιές αφιερωνόταν στην παράδοση και αυτή ήταν η μελέτη του. 
Από το καλοκαίρι το 1967 ασχολήθηκε αποκλειστικά με την μουσική. Λίγο αργότερα, σαν επαγγελματίας πια, έπαιζε και τραγουδούσε σε διάφορα κλαμπ της Αθήνας. Το καλοκαίρι του 1967 δούλεψε για πρώτη φορά επαγγελματικά στα Καμμένα Βούρλα με φίλους και συνεργάτες σε μια χορευτική ορχήστρα. Ωστόσο αργότερα πούλησε όλα του τα μηχανήματα και έμεινε με μια ξύλινη κιθάρα .
Άρχισε τότε να γράφει τραγούδια, σε ένα δανεικό μονοφωνικό κασετόφωνο τις πρώτες του μελωδίες. Το «Ήλιε μου» γράφτηκε σε συνεργασία με τον Ρόμπερτ Ουίλιαμς. Για το «Άνθρωπε αγάπα» αιτία ήταν η αντιπολεμική ταινία του Στιούαρτ Χάγκμαν "Φράουλες και Αίμα" (1970). Την άνοιξη του 1971, πριν ακόμα ολοκληρώσει την στρατιωτική του θητεία, ξεκίνησε πρόβες με τους POLL, τον Ρόμπερτ Ουίλιαμς, τον Σταύρο Λογαρίδη και τον Κώστα Παπαϊωάννου. Το συγκρότημα είχε μεγάλη επιτυχία, αλλά διαλύθηκε έχοντας βγάλει ένα δίσκο και έκτοτε άρχισε η σόλο καριέρα του Τουρνά.
Πρώτος δίσκος μετά τη διάλυση του συγκροτήματος ήταν τα «Απέραντα Χωράφια» και ακολούθησαν τα άλμπουμ: «Αστρόνειρα», «Κυρίες & Κύριοι», «Λευκά Φτερά», «Επί Γης Ειρήνη», «Στο Σινεμά», «Τρωικός Πόλεμος», «Αγαπημένη», «Η Πρόβα», «Τώρα», «Λίγη Αμαρτία», «Υπερβολές», «Tora Tora Tora», «Κλισέ», «Παιχνίδι», «Αλητείες», «Κάτω απ' την Ακρόπολη», «Ντουέτα» με τη συμμετοχή 12 ακόμα τραγουδιστών, «Δεν Λέει» και «Κλέβει ο Καιρός». Το '78 και για τέσσερα χρόνια πήρε ιδιαίτερα μαθήματα (αρμονία - σύνθεση) από τον Κώστα Κλάβα. Το 2012 εξέδωσε το "Κώστας Τουρνάς '11" με τέσσερα νέα τραγούδια. Στην συσκευασία αυτή περιλαμβανόταν και ένα cd με live εκτελέσεις τραγουδιών του και το ίδιο σε οπτικοακουστικό σε DVD, μαζί με ένα βιβλιαράκι με σκέψεις του. Επίσης την ίδια χρονια κυκλοφόρησε και το App "Tournas" από το iTunes.
Κέρδισε Ελληνικά και Διεθνή Φεστιβάλ με βραβεία και διακρίσεις, με «χρυσό» κατάλογο σε πωλήσεις δίσκων, τηλεοπτικές και παραγωγικές δραστηριότητες. 
Δεκάδες τραγουδιστές έχουν πει τραγούδια του, ενώ έχει συνθέσει πάνω από 600 τραγούδια. 
Είναι κάτοικος Αθηνών (Άνω Κυψέλη) παντρεμένος από το 1977 με την Μαρία, το γένος Λιαροπούλου.

Πολιτική

Ο Τουρνάς έχει ασχοληθεί ενεργά και με την πολιτική. Στις εκλογές του 2004 είχε θέσει την υποψηφιότητά του ως Ευρωβουλευτής με την Νέα Δημοκρατία, χωρίς ωστόσο να καταφέρει να εκλεγεί.
Νέο Φιλελεύθερο κόμμα (Βουλγαρία)

Το Νέο Φιλελεύθερο κόμμα (βουλγαρικά: Младолиберална партия) ήταν ένα πολιτικό κόμμα στη Βουλγαρία στις αρχές της δεκαετίας του 1900.

Ιστορία

Το κόμμα ιδρύθηκε το 1904 από τον Ντιμιτάρ Τόντσεφ όταν το Φιλελεύθερο κόμμα (Ραντοσλαβίστς) εκδιώχθηκαν μέλη του μετά από μια αποτυχημένη προσπάθεια να αφαιρέσουν την αρχηγία του κόμματος από τον Βασίλ Ραντοσλάβοφ. Στις πρώτες εκλογές που συμμετείχε αυτές του 1908 το κόμμα δεν κατάφερε να κερδίσει μια έδρα. Απέτυχε και πάλι να κερδίσει μια έδρα στις εκλογές για τη Συνταγματική Συνέλευση του 1911, αλλά κερδίσε μια έδρα στις κοινοβουλευτικές εκλογές αργότερα εντός του έτους, στις οποίες σχημάτισε τοπικές συμμαχίες με το Φιλελεύθερο κόμμα (Ραντοσλαβίστς) και το Λαϊκό Φιλελεύθερο κόμμα.
Τα τρία κόμματα συμμετείχαν σε συμμαχία, τον Συνασπισμός Φιλελεύθερων για στις εκλογές του 1913 όπου αναδεικνύεται ως η μεγαλύτερη παράταξη στην Εθνοσυνέλευση. Στις εκλογές το επόμενο έτος η συμμαχία κέρδισε την πλειοψηφία των εδρών, αλλά το κόμμα ανέστειλε όλες τις πολιτικές του δραστηριότητες κατά τη διάρκεια του Α΄ Παγκοσμίου Πολέμου. Δεν συμμετείχε στις εκλογές του 1919, αλλά επέστρεψε για να συμμετάσχει στις εκλογές του 1920 σε συμμαχία με το Φιλελεύθερο κόμμα (Ραντοσλαβίστς) και το Λαϊκό Φιλελεύθερο κόμμα-Πέτκοφ. Αργότερα το ίδιο έτος τα τρία κόμματα συγχωνεύονται για να σχηματίσουν το Εθνικό Φιλελεύθερο κόμμα.
Το κόμμα δημοσίευσε την εφημερίδα Svobodno Slovo (μτφ: Ελεύθερη Φωνή) μεταξύ 1904 και 1913.
Περιφέρεια Σεμιρέτσιε

Δημογραφικά στοιχεία

Το 1897, 987,863 κάτοικοι κατοικούσαν στην περιφέρεια. Οι Καζάκοι αποτελούσαν την πλειοψηφία του πληθυσμού. Σημαντικές μειονότητες αποτελούνταν από Ρώσους και Ταράντσι. Ο συνολικός αριθμός ομιλητών τουρκικών γλωσσών ήταν 878.209 άτομα (88,9%).
Εκλογές για κυβερνήτες στη Λαϊκή Δημοκρατία του Κονγκό (2017)

Εκλογές για κυβερνήτες έλαβαν χώρα σε 11 από τις συνολικά 26 επαρχίες της Λαϊκής Δημοκρατίας του Κονγκό στις 26 Αυγούστου 2017, με έναν δεύτερο γύρο να διεξάγεται σε τρεις επαρχίες στις 29 Αυγούστου. Σε 3 επαρχίες δεν έγιναν εκλογές ως τις 21 Δεκεμβρίου 2017. Οι εκλογές έγιναν μετά την απόλυση αρκετών κυβερνητών. Αιτήσεις για υποψηφιότητες κατατέθηκαν στην Ανεξάρτητη Εθνική Εφορευτική Επιτροπή στο διάστημα από τις 21 ως τις 25 Ιουλίου 2017, με μία περίοδο εξέτασης των αιτήσεων από τις 26 ως τις 30 Ιουλίου. Στις 2 Αυγούστου, ο αριθμός των υποψηφίων δημοσιοποιήθηκε και τις επόμενες δύο ημέρες μπορούσαν να ασκήσουν εφέσεις. Σε περισσότερες από τις μισές επαρχίες, κέρδισαν οι υποψήφιοι του Συνασπισμού της Προεδρικής Πλειοψηφίας, παρότι ορισμένες περιήλθαν σε υποψηφίους της αντιπολίτευσης.
Η εκλογή των κυβερνητών διεξάγεται από τις συνελεύσεις των επαρχιών.
Τόκποκι

Σύγχρονη ιστορία

Μετά από τον πόλεμο της Κορέας, έγινε δημοφιλής μια νέα ποικιλία του πιάτου αυτού, το οποίο παλιότερα ήταν μόνο αλμυρό. Εκτός από τα παραδοσιακά συστατικά, χρησιμοποιείται Γκότσουτζανγκ, μια πάστα που κατασκευάζεται από πιπεριές τσίλι μαζί με ψάρια. Άλλα συστατικά που προστίθενται στο Τόκποκι είναι τα βραστά αυγά, τηγανητά μάντου και ράμιον (ramyeon).
Μετατόπιση των ηπείρων

Η πρώτη θεωρία

Η πρώτη αληθινά λεπτομερειακή και συνεκτική θεωρία για τη μετατόπιση των ηπείρων προτάθηκε το 1912 από τον Άλφρενr Βέγκενερ, τον Γερμανό γεωλόγο. To 1937 ο Αλεξάντρ Λ. Ντι Τουά, ένας νοτιοαφρικανός γεωλόγος, τροποποίησε την υπόθεση του Βέγκενερ προτείνοντας δύο αρχέγονες ηπείρους, τη Λαυρασία στο Βορρά και την Γκοντβάνα στο νότο. Ωστόσο, το ενδιαφέρον για τη θεωρία της μετατόπισης των ηπείρων αναζωπυρώθηκε, καθώς αυξήθηκε η γνώση μας για το μαγνητικό πεδίο της Γης, χάρη στις μελέτες των γεωφυσικών Στάνλεϊ κ. Ράνκορν, Π.Μ.Σ. Μπλάκετ κ.α. Σιδηρομαγνητικά μεταλλεύματα όπως ο μαγνητίτης, αποκτούν μόνιμο μαγνητισμό, όταν κρυσταλλοποιούνται ως στοιχεία πυριγενών λίθων. Η διεύθυνση του μαγνητικού τους πεδίου είναι ίδια με εκείνη του μαγνητικού πεδίου της Γης κατά τη στιγμή της κρυσταλλοποίησής τους. Σωματίδια μαγνητικών υλικών που απελευθερώνονται με διάφορους φυσικούς τρόπους από τους πυριγενείς λίθους αναδιατάσσονται σύμφωνα με τη διεύθυνση του μαγνητικού πεδίου της Γης και ενσωματώνονται σε διάφορα ιζηματογενή στρώματα. Οι μελέτες της παραμένουσας μαγνήτισης σε διαφορετικά στρώματα έδειξε πως μαγνητικοί πόλοι όιαφορετικών εποχών σε όλα τα σημεία του κόσμου έχουν αλλάξει με το πέρασμα του χρόνου. Οι αποκλίσεις των πόλων είναι διαφορετικές για κάθε ήπειρο, αλλά οι τιμές τους εξηγούνται μόνο στις βάση της υπόθεσης ότι οι ήπειροι ήταν κάποτε ενωμένες. Οι αποκλίσεις για την Ευρώπη και τη Βόρεια Αμερική, για παράδειγμα, δείχνουν πως η τελευταία μετακινήθηκε περίπου 30° Δυτικά σε σχέση με την Ευρώπη από την Τριάσια περίοδο, δηλαδή από τη θέση που είχε πριν από 245 εκατομμύρια χρόνια.
Σεύθης Α΄

Βίος

Ήταν γιος του Σπαράδοκου και ανιψιός και διάδοχος του Σιτάλκη, αδελφός και διάδοχός του ήταν ο Μαισάδης ο οποίος και τον έδιωξε από τον θρόνο με στάση για να εκδιωχθεί και αυτός με στάση από τον επίσης αδελφό τους Μήτοκο. Παντρεύτηκε την Στρατονίκη αδελφή του Μακεδόνα βασιλιά Περδίκκα, ο Θουκυδίδης αναφέρει ότι ο Περδίκκας την είχε τάξει για γυναίκα του στον Σιτάλκη μετά από εισβολή του τελευταίου στην Μακεδονία. Κατά την βασιλεία του ο Σεύθης αντιμετώπισε την εξέγερση δύο υποτελών ηγεμόνων του, Οδρυσοί και αυτοί, του Μήδοκου και του Τήρη, όπου εξασθένησαν σημαντικά το κράτος του. Με την άδεια του πέρασαν μέσα από την Θράκη οι μύριοι του Ξενοφώντα .
Ο Σεύθης έκοψε αργυρά νομίσματα που στην όψη έχουν ιππέα και επιγραφή ΣΕΥΘΑ ΑΡΓΥΡΙΟΝ ή ΣΕΥΘΑ ΚΟΜΜΑ.
Λε Μαριγκό

Γεωγραφία

Η Λε Μαριγκό βρίσκεται βορειοανατολικά της Μαρτινίκα και κεντρικά του Διαμερίσματος Λα Τρινιτέ. Βρίσκεται νοτιοανατολικά της Λε Λορραίν και βορειοδυτικά του Κόλπου του Ανζ Σαρπεντίρ. Βρίσκεται συντεταγμένες 14°49′00″N 61°02′00″W.

Πολιτικά

Ο Δήμαρχος της Λε Μαριγκό είναι ο Αντζ Λαβναίρ (Ange Lavenaire). Θα είναι δήμαρχος από το 2008 έως το 2014.
Μουσείο κιθάρας του Ούμεο

Το Μουσείο κιθάρας του Ούμεο είναι μουσείο στο κέντρο του Ούμεο στην Σουηδία. Στεγάζεται σε κτήριο χτισμένο από πλίνθους και άρχισε να λειτουργεί τον Ιανουάριο του 2014 δια μέσου του Ευρωπαϊκού προγράμματος πολιτιστικής πρωτεύουσας. Στο παρελθόν εκεί στεγαζόταν το σχολείο Βασασκόλαν. Ο χώρος μοιράζεται με ένα κλαμπ ροκ μουσικής, ένα εστιατόριο και ένα μαγαζί πώλησης μουσικής. Η συλλογή του μουσείο περιλαμβάνει ηλεκτρικές κιθάρες της δεκαετίας του 50 και 60 όπως ενισχυτές και αντικείμενα τα οποία σχετίζονται με την ιστορία της ηλεκτρικής κιθάρας. Η συλλογή των εκθεμάτων αποτελούσαν την ιδιωτική συλλογή των δίδυμων αδελφών Μικαέλ και Σάμουελ Όντεν. Τα αδέλφια αγόρασαν τις πρώτες κιθάρες την δεκαετία του 1970.
Ρέι Μάνζαρεκ

Βιογραφία

Ο Μάνζαρεκ γεννήθηκε στο Σικάγο το 1939, από τους πολωνικής καταγωγής γονείς, Έλενα και Ρέιμοντ Μάνζαρεκ. Σε εφηβική ηλικία ξεκίνησε να παίζει πιάνο και να ασχολείται με τον αθλητισμό παίζοντας μπάσκετ. Σπούδασε Οικονομικά στο πανεπιστήμιο "DePaul" του Σικάγο και στα 23 του χρόνια μπήκε στο UCLA και στο τμήμα κινηματογραφίας. Εκεί, γνώρισε τον Τζιμ Μόρισον αλλά και τη μετέπειτα σύζυγο του, Ντόροθι Φουτζικάουα. Εκείνο το διάστημα έπαιζε στους Ravens μαζί με τα αδέλφια του Ρικ και Τζιμ Μάνζαρεκ, από τους οποίους αποχώρησε για να σχηματίσει τους Doors μαζί με τον Μόρισον. Σε μία διάλεξη του γιόγκι Μαχαρίσι Μαχές, γνώρισε τους Ρόμπι Κρίγκερ και Τζον Ντένσμορ, οι οποίοι ανέλαβαν την κιθάρα και τα τύμπανα στο νεοσύστατο συγκρότημα.
Οι Doors κυκλοφόρησαν έξι στούντιο και ένα ζωντανά ηχογραφημένο άλμπουμ μέχρι το 1971, όταν ο Μόρισον έχασε τη ζωή του. Όλοι οι δίσκοι έχουν βραβευθεί ως πλατινένιοι και σκαρφάλωσαν στο Top-10 του Billboard. Επίσης, τα τραγούδια τους "Light My Fire" και "Hello, I Love You" σκαρφάλωσαν στην κορυφή των αμερικάνικων τσαρτ, ενώ άλλα έξι κομμάτια ανέβηκαν στο Top-40. Μετά το θάνατο του Μόρισον, τα υπόλοιπα μέλη συνέχισαν ως τρίο κυκλοφορώντας τους δίσκους "Other Voices" και "Full Circle", στους οποίους εκτός των πλήκτρων, ο Μάνζαρεκ ανέλαβε και τα φωνητικά.
Μετά τους Doors δημιούργησε τους Nite City μαζί με τον κιθαρίστα Πωλ Γουόρεν, τον μπασίστα των Blondie, Νάιτζελ Χάρισον, τον τραγουδιστή Νόα Τζέιμς και το ντράμερ Τζίμι Χάντερ. Το συγκεκριμένο σχήμα κυκλοφόρησε τα "Nite City" και "Golden Days Diamond Nights", το 1977 και το 1978 αντίστοιχα.
Το 1980, έκανε την παραγωγή και έπαιξε στο δίσκο "Los Angeles" του πανκ συγκροτήματος Χ, ενώ συνεργάστηκε με τους Echo & the Bunnymen, Michael McClure, Darryl Read, κ.α.. Το 1998 εξέδωσε τα απομνημονεύματα του με τίτλο "Light My Fire: My Life with The Doors", ενώ έγραψε το "The Poet in Exile" του 2001 και το "Snake Moon" του 2006.
Το 2000, ηχογράφησε το άλμπουμ ποίησης "Freshly Dug" μαζί με τον Darryl Read και σκηνοθέτησε την ταινία "Love Her Madly", η οποία προβλήθηκε τέσσερα χρόνια αργότερα στο "Santa Cruz Film Festival".
Το 2006, συνεργάστηκε με τον συνθέτη και τρομπετίστα Bal για το άλμπουμ "Atonal Head" του 2006. Επίσης, συνεργάστηκε με τον "Weird Al" Yankovic στο σινγκλ "Craigslist", τον Roy Rogers στο "Translucent Blues", όπως και το "Breakn' a Sweat" του DJ Skrillex, μαζί με τους Ντένσμορ και Κρίγκερ.
Ο Μάνζαρεκ πέθανε από χολαγγειοκαρκίνωμα σε νοσοκομείο του Ρόζενχαϊμ της Γερμανίας στις 20 Μαΐου 2013, σε ηλικία 74 ετών.
Σημαία της Ουάσιγκτον

Η Σημαία της πολιτείας της Ουάσινγκτον αποτελείται από την κρατική Σφραγίδα (που φέρει μια εικόνα του Γεωργίου Ουάσινγκτον), το πεδίο με το σκούρο πράσινο και με το χρυσό περιθώριο είναι προαιρετικό. Είναι η μόνη σημαία αμερικανικής πολιτείας με έναν πεδίο πράσινου καθώς επίσης και η μόνη πολιτειακή σημαία με την εικόνα ενός Αμερικανού Προέδρου.

Ιστορία

Το σχέδιο υιοθετήθηκε το 1923, πριν από το οποίο η Ουάσιγκτον δεν είχε καμία επίσημη πολιτειακή σημαία. Τον 20ο αιώνα, οι κάτοικοι της δημιούργησαν μια μπλε στρατιωτική σημαία με το πρόσωπο του Προέδρου Ουάσιγκτον και με χρυσό φόντο σύμφωνα με τις πληροφορίες από την επίσημη ιστοσελίδα της πολιτειακής γραμματείας της Ουάσιγκτον. Οι μετέπειτα ανεπίσημες σημαίες είναι παρόμοιες με τη σημερινή αλλά με αλλαγμένο το φόντο της πολιτειακής σφραγίδας από χρυσό σε πράσινο ή μοβ.

Αναπαραγωγή

Επειδή η σφραγίδα πρέπει να ραφτεί και από τις δύο πλευρές, η σημαία είναι η δαπανηρότερη πολιτειακή σημαία των ΗΠΑ. Οι άνθρωποι που θέλουν να την κατασκευάσουν πρέπει να στείλουν δύο αντίγραφα της κατασκευής τους στο γραμματέα της Ουάσιγκτον. Εάν την εγκρίνει, ο γραμματέας θα στείλει ένα αντίγραφο της σημαίας πίσω στον κατασκευαστή του που τη χαρακτηρίζει ως "εγκεκριμένη" και θα κρατήσει άλλη στο αρχείο.
Σύμφωνα με τον νόμο αυτής της πολιτείας (RCW 1.20.010), "η επίσημη σημαία της Ουάσιγκτον που πωλείται πρέπει να είναι κατασκευασμένη από σκούρο πράσινο μετάξι ή ύφασμα και να υπάρχει στο κέντρο της μια αναπαράσταση της σφραγίδας της Ουάσιγκτον που να είναι κεντημένη, και χρωματισμένη. Οι άκρες της σημαίας μπορούν ή όχι, να πλαισιωθούν. Το περιθώριο πρέπει να είναι χρυσό ή κίτρινο σύμφωνα με τη σκιά και τη σφραγίδα. Οι διαστάσεις της σημαίας μπορούν να ποικίλουν."
Ούγος του Βερμαντουά

Προκλήσεις ενάντια στο Βυζάντιο και συμμετοχή του στην Σταυροφορία

Το μέρος του στρατού του που διασώθηκε, κατέφυγε στην Κωνσταντινούπολη, όπου έστειλε ένα προσβλητικότατο γράμμα στον Αυτοκράτορα Αλέξιο Α΄ Κομνηνό, στο οποίο, σύμφωνα με τα γραφόμενα από την κόρη και βιογράφο τού αυτοκράτορα Άννα Κομνηνή στην Αλεξιάδα, έγραφε:
Σαν βασιλιάς των βασιλέων και κυρίαρχος όλων που είμαι, σου επιτρέπω να δεχθείς την τεράστια μεγαλειότητα μου.
Ο Αλέξιος τον έθεσε υπό κράτηση, αφού συνελήφθη από το εξοργισμένο πλήθος και παραδόθηκε στον Πέτρο τον Ερημίτη. Ελευθερώθηκε, αφού πρώτα ορκίστηκε υποταγή στον Αλέξιο Α΄. Μετά από μερικές επιτυχίες των Σταυροφόρων κατά των Σελτζούκων, συμμετείχε στην κατάληψη της Αντιόχειας (1098). Επέστρεψε στην Κωνσταντινούπολη για να ζητήσει ενισχύσεις από τον Αυτοκράτορα Αλέξιο Α΄. Ο Αλέξιος Α΄ στάθηκε αδιάφορος και ο Ούγος επέστρεψε στην Αντιόχεια. Αν και σχεδίαζε στην Αντιόχεια την ανακατάληψη των Ιεροσολύμων, επέστρεψε αιφνίδια στη Γαλλία.
Ο πάπας Πασχάλης Β΄ τον απείλησε με αφορισμό, αφού επέστρεψε στη Γαλλία χωρίς να εκπληρώσει την κατάληψη των Ιεροσολύμων. Τότε αναχώρησε ξανά (1101) και σε μάχη κατά των Σελτζούκων στην Ταρσό τραυματίστηκε βαριά και απεβίωσε σε λίγο καιρό λόγω των τραυμάτων του.
Καθολική Εκκλησία στην Ισπανία

Στατιστικά

Υπάρχουν 37 εκατομμύρια βαπτισμένοι, καλύπτοντας το 94 % του συνολικού πληθυσμού. 
Υπάρχουν 70 επισκοπές και αρχιεπισκοπές. Όπως η Γαλλική εκκλησία, η Ισπανική εκκλησία επιβλέπει μια από τους μεγαλύτερους θησαυρούς θρησκευτικής αρχιτεκτονικής (και τέχνης) στον κόσμο, στα οποία πεςριλαμβάνονται η εκκλησία Άγια Οικογένεια  (του Αντόνι Γκαουντί) στη Βαρκελώνη, ο Καθεδρικός της Γρανάδα, ο Καθεδρικός του Σαντιάγο δε Κομποστέλα, δημοφιλής τόπος προσκύνησης, Καθεδρικός της Σεβίλης, ο Καθεδρικός του Τολέδο και ο Καθεδρικός της Ανάληψης της Παρθένου στην Κόρδοβα.
Το 2007, για παράδειγμα, πάνω από 100.000άνθρωποι περπάτησαν στο Σαντιάγο δε Κομποστέλα μόνοι. Για πάνω από μια χιλιετία, οι Ευρωπαίοι που ζούσαν βόρεια των Άλκπεων είχαν κινηθεί στο Κοντινότερο σημείο στην Ευρώπη «όπου που μπορούσαν να έχουν πρόσβαση στην πνευματική εξουσία ενός Αποστόλου: του Σαντιάγο δε Κομποστέλα».
Η Μεγάλη Εβδομάδα στη Σεβίλλη επίσης προσελκύει χιλιάδες ππροσκυνητές και τουρίστες στον ίδιο βαθμό. Για αιώνες η Μεγάλη Εβδομάδα είχε μια ειδική σημασία στο ημερολόγιο της εκκλησίας στη Σεβίλλη, όπου νωρίς την Μεγάλη Παρασκευή οι σκοτεινοί δρόμοι της αυγής γίνονταν η σκηνή για τις επίσημες λιτανείες και εορτές που οδήγησαν σε γιορτές την Κυριακή του Πάσχα. Πενήντα οκτώ λιτανείες (σύμφωνα με έναν οδηγό του 2008) παραλληλίζουν την υγεία και τον πλούτο της πόλης από τον 16ο και το 17ο αιώνα της χρυσής εποχής της έως την Γαλλική Εισβολή τον 18ο αιώνα και τελικά στην αναγέννηση της σήμερα τον εικοστό αιώνα.
Ντόρντρεχτ

Ιστορία

Η Ντόρντρεχτ απέκτησε δικαιώματα πόλης το 1220, γεγονός που την καθιστά την παλαιότερη πόλη της σημερινής Ολλανδίας. Το 1421 η πλημμύρα της Αγίας Ελισάβετ έπνιξε μεγάλα μέρη της νότια Ολλανδίας, και προκάλεσε τη μετατροπή της Ντόρντρεχτ σε νησί. Η στρατηγική της θέση την έκανε σημαντική εμπορική πόλη (από το 1299), όπου εμπορεύονταν κρασί, ξύλο και δημητριακά. 
Το 1572 εκπρόσωποι από όλες τις πόλεις της Ολλανδίας συγκεντρώθηκαν στην Ντόρντρεχτ για να ανακηρύξουν την ανεξαρτησία τους από την Ισπανία και την αναγνώριση του Γουλιέλμου της Οράγγης ως ηγέτη του νεοσύστατου Ολλανδικού κράτους. Το 1618/1619 έλαβε χώρα μια σηματική θρησκευτική συνάντηση, αποκαλούμενη σύνοδος της Ντορνττ, που διευθέτησε με τις αποφάσεις της το θέμα του Αρμινιανισμού, και σχεδίασε για τη Στατενφερτάλινχ, την πρώτη Ολλανδική μετάφραση της Βίβλου. Κατά τη διάρκεια του 18ου αιώνα η σημασία της Ντόρντρεχτ άρχισε να μειώνεται, και το Ρότερνταμ έγινε η βασική πόλη στην περιοχή.
Γκαετάνο του Τζιρτζέντι

Βιογραφία

Ο Γκαετάνο-Μάριος-Φρειδερίκος ήταν o τέταρτος γιος του Φερδινάνδου Β΄ των Δύο Σικελιών και της Μαρίας-Τερέζας των Αψβούργων-Λωρραίνης, κόρης του Καρόλου δούκα του Τέσεν.

Οικογένεια

Το 1868 νυμφεύτηκε την Ισαβέλλα των Βουρβόνων-Ισπανίας, κόρη του Φραγκίσκου δε Ασίς δούκα του Κάδιθ. Δεν απέκτησαν απογόνους.
Αναρχοκαπιταλισμός

Αναρχοκαπιταλισμός ή αναρχισμός της ελεύθερης αγοράς αποκαλείται το ρεύμα εκείνο του αναρχοατομικισμού που αρνείται μεν την ύπαρξη του κράτους, ως αυτόνομου μηχανισμού εξουσίας επί της κοινωνίας, αλλά δέχεται την ύπαρξη του συστήματος της οικονομίας της ελεύθερης αγοράς και του κινήτρου του χρηματικού κέρδους ως μοχλού της ανθρώπινης δραστηριότητας. Οι κύριοι θεωρητικοί του αναρχοκαπιταλισμού οραματίζονται ένα κοινωνικό μοντέλο στηριγμένο αποκλειστικά στην ατομική ιδιοκτησία και στην ιδιωτική πρωτοβουλία. Οι βασικοί τους στόχοι είναι η διαμόρφωση ενός δικαίου στηριγμένου στα αρνητικά δικαιώματα, η ιδιωτικοποίηση όλων των κρατικών θεσμών και η εξάλειψη κάθε μορφής άμεσου εξαναγκασμού έναντι οποιουδήποτε πολίτη. Οι αρχές τους στηρίζονται σε μια προσήλωση στα φυσικά δικαιώματα και στη λοκιανή κοσμοθέαση.
Κατά καιρούς ο αναρχοκαπιταλισμός έχει συνδεθεί με τον νεοφιλελευθερισμό, ως ακραία εκδοχή του τελευταίου, ενώ ορισμένοι θεωρητικοί, κυρίως σοσιαλιστές, έχουν αμφισβητήσει το κατά πόσον αποτελεί πραγματικά κάποια «δεξιά» τάση του αναρχισμού. Υπήρξαν αναρχοατομικιστές οι οποίοι αποδέχονταν την ελεύθερη αγορά ως φυσικό τρόπο διανομής των παραγόμενων αγαθών, αλλά όχι τον καπιταλισμό και το κίνητρο του χρηματικού κέρδους: αυτοί δεν μπορούν να ταξινομηθούν ως αναρχοκαπιταλιστές. Στον αγγλοσαξονικό κόσμο ο αναρχοκαπιταλισμός ορισμένες φορές αποκαλείται δεξιός ελευθεριακός χώρος («right libertarianism»).

Σύγχρονοι εκπρόσωποι του αναρχοφιλελευθερισμού

Ο Χεσούς Ουέρτα ντε Σότο, Καθηγητής Πολιτικής Οικονομίας στο Πανεπιστήμιο Βασιλεύς Χουάν Κάρλος (Universidad Rey Juan Carlos), στη Μαδρίτη της Ισπανίας, σε ένα άρθρο του με τίτλο Liberalismo versus anarcocapitalismo (Φιλελευθερισμός έναντι αναρχοφιλελευθερισμού), το οποίο εδημοσιεύθη στο επιστημονικό περιοδικό Procesos de Mercado:  Revista Europea de Economía Política (Τόμος 4ος, Τεύχος 2ο), υποστήριξε ότι ο κλασικός φιλελευθερισμός είναι ανέφικτος ένεκα της αδυναμίας περιορισμού της ισχύος του κράτους, και τάχθηκε υπέρ του αναρχοφιλελευθερισμού, ως μόνη λύση δια την διασφάλιση της ελευθερίας του ατόμου. Ως εκ τούτου, ο Χεσούς Ουέρτα ντε Σότο πιστεύει στη θεωρητική ανωτερότητα του αναρχοφιλελευθερισμού σε σχέση με τον κλασικό φιλελευθερισμό. Υποστηρίζει επίσης την πλήρη οικονομική ελευθερία και μια εκ βάθρων αναδιοργάνωση του υπάρχοντος χρηματοοικονομικού συστήματος: υποστηρίζει την επιστροφή στον κανόνα του χρυσού και την τήρηση του 100% των καταθέσεων ως αποθεματικό. Για το θέμα αυτό αναφέρεται και στο ντοκυμαντέρ Απάτη: Τα αίτια της μεγάλης ύφεσης.
".
Α.Ο. Ελλάς Ποντίων

Γυναικείο ποδόσφαιρο

Η γυναικεία ποδοσφαιρική ομάδα του συλλόγου ιδρύθηκε το καλοκαίρι του 2008 από ντόπιες παίκτριες και
ποδοσφαιρίστριες που ήρθαν από άλλα σωματεία. Εντάχθηκε στον 3ο Όμιλο της Β΄ κατηγορίας (σεζόν 2008-09), όπου τερμάτισε δεύτερη και στη συνέχεια κέρδισε την άνοδο στους αγώνες μπαράζ. Έτσι στην πρώτη της σεζόν ανέβηκε στην Α΄ Εθνική, από την οποία υποβιβάστηκε. Τη σεζόν 2010-11 αγωνίστηκε στο νότιο όμιλο της Β΄ κατηγορίας, όπου τερμάτισε στην 3η θέση σε πέντε ομάδες.
Ούγκο Φόσκολο

Βιογραφία

Γεννήθηκε στην Ζάκυνθο και ήταν γιος του γιατρού Αντρέα Φόσκολο, Ενετού γεννημένου στην Κέρκυρα, και της Ελληνίδας Διαμαντίνας Σπαθή. 
Το 1794 εγκαταστάθηκε στην Βενετία, παρακολούθησε μαθήματα κλασσικής παιδείας και άρχισε να συναναστρέφεται μέλη των φιλολογικών κύκλων στους οποίους πρωταγωνιστούσε η κόμισσα Isabella Teotochi Albrizzi (Ιζαμπέλα Αλμπρίτζι-Θεοτόκη). Η κόμισσα επιμελήθηκε της εκπαίδευσης του Φόσκολο σε όλους τους τομείς, του ερωτικού συμπεριλαμβανομένου, παρά το ότι το 1795 είχε τα διπλάσια χρόνια του.
Το 1797 απέκτησε φήμη όταν παραστάθηκε η τραγωδία του Tieste (Θυέστης). Το 1799 χαιρέτισε την κατάλυση της Ενετικής Δημοκρατίας από τον Ναπολέοντα σαν μια νίκη της αληθινής δημοκρατίας έναντι της ολιγαρχίας με την ωδή του Στον Ναπολέοντα Βοναπάρτη, ελευθερωτή. Πλην όμως ο Ναπολέων παραχώρησε τα ενετικά εδάφη στους Αυστριακούς με την συνθήκη του Κάμπο-Φόρμιο και ο Φόσκολο κατήγγειλε την αισχρή συναλλαγή στο μυθιστόρημά του Τελευταίες επιστολές του Γιάκοπο Όρτις στα 1803. Παρ’ όλα αυτά πολέμησε στο πλευρό των Γάλλων εναντίον Αυστριακών και Ρώσσων και μετά την μάχη του Μαρένγκο (1800) έγινε λοχαγός της ιταλικής μεραρχίας του γαλλικού στρατού. 
Διορίστηκε σε διάφορες θέσεις και φρουρές στην Ιταλία και στην Γαλλία ζώντας μια μάλλον έκλυτη ζωή, και το 1808 έγινε καθηγητής Ρητορικής στο πανεπιστήμιο της Παβίας. Έπεσε όμως στην δυσμένεια των γαλλικών αρχών για κάποιους σατιρικούς του στίχους κατά του Ναπολέοντα και περιπλανήθηκε στην Φλωρεντία, το Μιλάνο και, μετά την πτώση του Ναπολέοντα, στην Ελβετία, για να καταλήξει στην Αγγλία το 1816. Οι Άγγλοι φιλελεύθεροι του επιφύλαξαν θερμή υποδοχή, σύντομα όμως αποξενώθηκε λόγω του δύσκολου χαρακτήρα του και της άσωτης ζωής του. Εξοικονομούσε τα προς το ζην παραδίδοντας μαθήματα και γράφοντας σε περιοδικά και πέρασε τα τελευταία του χρόνια μέσα στην φτώχεια. Πέθανε το 1827. 
Ο Φόσκολο στέκεται στο μεταίχμιο του νεοκλασσικισμού και του πρώιμου ρομαντισμού. Αριστούργημά του θεωρείται το ποίημά του Dei sepolcri (Οι τάφοι): με αφορμή ένα διάταγμα του Ναπολέοντα περί δημοκρατικής ομοιομορφίας των τάφων, ο Φόσκολο ανατρέχει στους μεγάλους νεκρούς της Ελλάδος, της Ιταλίας και της Φλωρεντίας ειδικότερα. Ήταν έργο που επηρέασε το κίνημα του Risorgimento (Ιταλική ενοποίηση) και παραμένει αγαπητό μέχρι σήμερα. 
Το 1871 η σορός του μεταφέρθηκε στην Ιταλία και ενταφιάστηκε δίπλα στους μεγάλους νεκρούς που ύμνησε, στην Σάντα Κρότσε της Φλωρεντίας, «σ’ ένα  ναό που όλες μάζεψε τις δόξες / της Ιταλίας για να τις διαφυλάξει».